Hukumar zaben ta kasa mai zaman kanta ta ci gaba da bayyana cewa za a fara zaben ne da Shugaban kasa da ‘yan majalisar Dattawa da na Wakilai. Sai kuma na Gwamnoni da ‘yan majalisar jihohi. Sai a kammala da zaben shugabannin Kananan Hukumomin Birnin tarayya Abuja da kansilolinsu, kamar yadda kundin tsarin mulkin shekarar 1999 da aka yi garanbawul da kuma dokokin zabe suka tanadar.